དེ་བཞིན་ང་དང་བོད་རྒྱལ་ཡོངས་རང་བཙན་ལྷན་ཚོགས་ཀྱི་དང་བླངས་པ་ཁག་ཅིག་གིས་མཉམ་དུ་བཟོས་པའི་གསུམ་བཅུའི་དུས་དྲན་དང་འབྲེལ་བའི་དྲ་རྒྱ་དང་།དེའི་ཐོག་རྙེད་པར་དཀའ་བའི་པར་དང་བརྙན་ཐུང་།ལོ་རྒྱུས་ཐུང་ཐུང་།དུས་རིམ།ལྷ་སའི་ས་ཁྲ་ཞིབ་ཚགས་པོ།མི་མང་གྱེན་ལངས་སྐོར་གྱི་ལོ་རྒྱུས་ཆ་ཚང་བ།དམག་འཁྲུག༧གོང་ས་མཆོག་གི་བཙན་བྱོལ་ཕེབས་སྐོར་སོགས་འཁོད་ཡོད་སྐོར་འགྲེལ་བཤད་དང་།དེ་བཞིན་དཔའ་བོ་དཔའ་མོའི་དྲན་རྟེན་ལྕགས་རི་ཞེས་པའི་ཐོག་ཏུ་གྱེན་ལངས་ནང་དུ་མཉམ་ཞུགས་བྱེད་མཁན་མང་པོ་ཞིག་གི་པར་དང་ལོ་རྒྱུས་བཀོད་ཡོད་པ་དང་།ངས་དམིགས་སུ་བཀར་ནས་ལོ་མང་རིང་གི་སྐུ་སྒེར་དྲུང་ཆེ་སྐུ་ངོ་རྟ་ར་མཚན་འདོན་བྱས་ཡིན།ཁོང་གིས་ནོར་བུ་གླིང་ཁར་སྲུང་སྐྱོབ་ཀྱི་འགན་བླངས་པ་མ་ཟད།དགྲ་བོའི་དྲག་རྒོལ་ཚབས་ཆེན་འོག་ཏུ་ལྷག་པའི་ལྕགས་པོ་རིའི་སྲུང་སྐྱོབ་པ་རྣམས་ཐར་ཐབས་ཀྱང་གནང་རེད།